У Вікіпедыі ёсць артыкулы пра іншых асоб з прозвішчам Золатаў.

**Мікалай Золатаў** (нар. 11 лістапада 1994) — беларускі футбаліст, абаронца кахахскага клуба «Елімай Семей». Ігрок нацыянальнай зборнай Беларусі (2019—2021).

Клубная кар’ера
---------------

Пачаў кар’еру ў дублі «Віцебска». Пасля вылету віцебскага клуба з Вышэйшай лігі па выніках сезона 2011 і расфармавання дубля працягнуў кар’еру ў фарм-клубе «Віцебск-2», дзе ўпэўнена замацаваўся ў аснове.

Па заканчэнні сезона 2012 разам з таварышам па камандзе Яўгенам Лебедзевым перайшоў у салігорскі «Шахцёр». У сезоне 2013 выступаў за дубль гарнякоў, якому дапамог атрымаць перамогу ў першынстве дубліруючых складаў. На наступны сезон стаў часам з’яўляцца на лаўцы запасных у асноўнай камандзе, але так і не з’явіўся на полі.

У лютым 2015 года разам з Яўгенам Лебедзевым быў аддадзены ў арэнду «Віцебску» да канца сезона. У віцебскім клубе адразу замацаваўся ў якасці іграка асноўнага складу. 11 красавіка 2015 дэбютаваў у Вышэйшай лізе ў матчы супраць мікашэвіцкага «Граніта» (1:1). Са жніўня страціў месца ў аснове і стаў выступаць за дубль «Віцебска».

У студзені 2016 года пасля вяртання з арэнды далучыўся да асноўнага складу «Шахцёра». Рыхтаваўся да сезона разам з асноўнай камандай салігорцаў, але ў красавіку, перад самым пачаткам чэмпіянату, зноў быў аддадзены ў арэнду «Віцебску». У сезоне 2016 выступаў за асноўны склад «Віцебска», чаргуючы выхады ў стартавым складзе і на замену.

У студзені 2017 года вярнуўся з арэнды ў Салігорск, аднак неўзабаве віцябляне дамовіліся з «Шахцёрам» і аформілі канчатковы пераход абаронцы. У першай палове сезона 2017 не меў трывалага месца ў аснове, а з верасня замацаваўся ў стартавым складзе. У сезонах 2018—2019 заставаўся трывалым іграком асновы.

У снежні 2019 года па заканчэнні кантракта пакінуў «Віцебск» і неўзабаве падпісаў доўгатэрміновы кантракт з расійскім клубам «Урал» з Екацярынбурга. У складзе «Урала» не меў трывалага месца ў складзе, нярэдка заставаўся на лаўцы запасных. У студзені 2021 года кантракт з расійскім клубам быў разарваны.

У лютым 2021 года быў афіцыйна прадстаўлены ў якасці іграка ўкраінскага «Коласа». Гуляў пераважна ў стартавым складзе каманды. У красавіку 2022 года на правах арэнды далучыўся да «Бастыі» з французскай Лігі 2. За каманду згуляў толькі ў адным матчы, калі выйшаў 14 мая ў стартавым складзе ў матчы апошняга тура Лігі 2 супраць «Німа» (2:0) і быў заменены ў другім тайме. У ліпені 2022 года па заканчэнні арэнды вярнуўся ў «Колас».

У студзені 2024 года футбаліст стаў іграком казахскага клуба «Елімай».

Міжнародная кар’ера
-------------------

13 жніўня 2014 года дэбютаваў у моладзевай зборнай Беларусі ў таварыскім матчы супраць Малдовы. Усяго за моладзевую зборную правёў 20 матчаў, у якіх выкарыстоўваўся на пазіцыях флангавага абаронцы і паўабаронцы.

9 верасня 2019 года дэбютаваў у нацыянальнай зборнай Беларусі, адгуляўшы ўсе 90 хвілін у таварыскім матчы супраць Уэльса (0:1).

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | дубль | Віцебск | Беларусь | 7 | 0 |
| 2012 | Д3 | Віцебск-2 | Беларусь | 27 | 1 |
| 2013 | дубль | Шахцёр | Беларусь | 32 | 1 |
| 2014 | дубль | Шахцёр | Беларусь | 31 | 0 |
| 2015 | Д1 | Віцебск | Беларусь | 16 | 0 |
| 2016 | Д1 | Віцебск | Беларусь | 23 | 0 |
| 2017 | Д1 | Віцебск | Беларусь | 21 | 0 |
| 2018 | Д1 | Віцебск | Беларусь | 29 | 0 |
| 2019 | Д1 | Віцебск | Беларусь | 25 | 2 |
| 2019/20 (2) | Д1 | Урал | Расія | 7 | 0 |
| 2020/21 (1) | Д1 | Урал | Расія | 8 | 0 |
| 2020/21 (2) | Д1 | Колас | Украіна | 7 | 0 |
| 2021/22 (1) | Д1 | Колас | Украіна | 12 | 0 |
| 2021/22 (2) | Д2 | Бастыя | Францыя | 1 | 0 |
| 2022/23 (1) | Д1 | Колас | Украіна | 17 | 0 |
| 2023/24 (1) | Д1 | Колас | Украіна | 11 | 0 |
| 2024 | Д1 | Елімай (Семей) | Казахстан | 0 | 0 |
|

Зноскі
------

1. ↑  Nikolai Zolotov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Nikolay Zolotov // FBref.com<a href='https://wikidata.org/wiki/Track:Q56239490'></a>
3. ↑
4. ↑  "Витебск" взял у "Шахтера" в аренду Евгения Лебедева и Николая Золотова
5. ↑  Солигорский "Шахтер" вышел из отпуска
6. ↑  "Витебск" вновь арендовал Золотова у "Шахтера"
7. ↑  "Шахтер" продлил контракт с Янушкевичем
8. ↑  Николай Золотов подписал контракт с "Витебском"
9. ↑  Хубутия, Золотов, Прудников и Журов покинули "Витебск"
10. ↑  Николай Золотов вместо Бреста перешел в российский "Урал"
11. ↑  Николай Золотов покинул российский "Урал"
12. ↑  Николай Золотов официально представлен в качестве футболиста "Колоса"
13. ↑  Николай Золотов перешел из "Колоса" в "Бастию" на правах аренды
14. ↑  Николай Золотов вернулся в "Колос"
15. ↑  Официально: Корзун и Золотов стали игроками казахстанского "Елимая" (руск.). *Football.by* (1 студзеня 2024). Праверана 9 студзеня 2024.

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УЕФА · УПЛ |